CELEX: 
Language: sl
Date: 2013-11-16 00:00:00
Title: 2013/568/EU: Sklep Evropskega parlamenta z dne 17. aprila 2013 o razrešnici glede izvrševanja proračuna Evropskega centra za preprečevanje in obvladovanje bolezni za proračunsko leto 2011#Resolucija Evropskega parlamenta z dne 17. aprila 2013 s pripombami, ki so del sklepa o razrešnici glede izvrševanja proračuna Evropskega centra za preprečevanje in obvladovanje bolezni za proračunsko leto 2011

16.11.2013   
            
            
               SL
            
            
               Uradni list Evropske unije
            
            
               L 308/203
            
         SKLEP EVROPSKEGA PARLAMENTA
   z dne 17. aprila 2013
   o razrešnici glede izvrševanja proračuna Evropskega centra za preprečevanje in obvladovanje bolezni za proračunsko leto 2011
   (2013/568/EU)
   EVROPSKI PARLAMENT,
   
               —
            
            
               ob upoštevanju končnih letnih računovodskih izkazov Evropskega centra za preprečevanje in obvladovanje bolezni za proračunsko leto 2011,
            
         
               —
            
            
               ob upoštevanju poročila Računskega sodišča o letnih računovodskih izkazih Evropskega centra za preprečevanje in obvladovanje bolezni za proračunsko leto 2011, skupaj z odgovori centra (1),
            
         
               —
            
            
               ob upoštevanju priporočila Sveta z dne 12. februarja 2013 (05753/2013 – C7-0041/2013),
            
         
               —
            
            
               ob upoštevanju člena 319 Pogodbe o delovanju Evropske unije,
            
         
               —
            
            
               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,
            
         
               —
            
            
               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,
            
         
               —
            
            
               ob upoštevanju Uredbe (ES) št. 851/2004 Evropskega parlamenta in Sveta z dne 21. aprila 2004 o ustanovitvi Evropskega centra za preprečevanje in obvladovanje bolezni (4), zlasti člena 23 Uredbe,
            
         
               —
            
            
               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,
            
         
               —
            
            
               ob upoštevanju člena 77 in Priloge VI Poslovnika,
            
         
               —
            
            
               ob upoštevanju poročila Odbora za proračunski nadzor ter mnenja Odbora za okolje, javno zdravje in varnost hrane (A7-0082/2013),
            
         
               1.
            
            
               podeli razrešnico direktorju Evropskega centra za preprečevanje in obvladovanje bolezni glede izvrševanja proračuna centra za proračunsko leto 2011;
            
         
               2.
            
            
               navaja svoje pripombe v spodnji resoluciji;
            
         
               3.
            
            
               naroči svojemu predsedniku, naj ta sklep in resolucijo, ki je del sklepa, posreduje direktorju Evropskega centra za preprečevanje in obvladovanje bolezni, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).
            
         
      
         
            Predsednik
         
         Martin SCHULZ
      
      
         
            Generalni sekretar
         
         Klaus WELLE
      
   
   
      (1)  UL C 388, 15.12.2012, str. 66.
   
      (2)  UL L 248, 16.9.2002, str. 1.
   
      (3)  UL L 298, 26.10.2012, str. 1.
   
      (4)  UL L 142, 30.4.2004, str. 1.
   
      (5)  UL L 357, 31.12.2002, str. 72.
   
      RESOLUCIJA EVROPSKEGA PARLAMENTA
      z dne 17. aprila 2013
      s pripombami, ki so del sklepa o razrešnici glede izvrševanja proračuna Evropskega centra za preprečevanje in obvladovanje bolezni za proračunsko leto 2011
      EVROPSKI PARLAMENT,
      
                  —
               
               
                  ob upoštevanju končnih letnih računovodskih izkazov Evropskega centra za preprečevanje in obvladovanje bolezni za proračunsko leto 2011,
               
            
                  —
               
               
                  ob upoštevanju poročila Računskega sodišča o letnih računovodskih izkazih Evropskega centra za preprečevanje in obvladovanje bolezni za proračunsko leto 2011, skupaj z odgovori centra (1),
               
            
                  —
               
               
                  ob upoštevanju priporočila Sveta z dne 12. februarja 2013 (05753/2013 – C7-0041/2013),
               
            
                  —
               
               
                  ob upoštevanju člena 319 Pogodbe o delovanju Evropske unije,
               
            
                  —
               
               
                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2) (v nadaljevanju: finančna uredba), zlasti člena 185 Uredbe,
               
            
                  —
               
               
                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,
               
            
                  —
               
               
                  ob upoštevanju Uredbe (ES) št. 851/2004 Evropskega parlamenta in Sveta z dne 21. aprila 2004 o ustanovitvi Evropskega centra za preprečevanje in obvladovanje bolezni (4), zlasti člena 23 Uredbe,
               
            
                  —
               
               
                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,
               
            
                  —
               
               
                  ob upoštevanju člena 77 in Priloge VI Poslovnika,
               
            
                  —
               
               
                  ob upoštevanju poročila Odbora za proračunski nadzor ter mnenja Odbora za okolje, javno zdravje in varnost hrane (A7-0082/2013),
               
            
                  A.
               
               
                  ker je bil Evropski center za preprečevanje in obvladovanje bolezni (v nadaljevanju: center) s sedežem v Stockholmu ustanovljen z Uredbo (ES) št. 851/2004,
               
            
                  B.
               
               
                  ker je Parlament 10. maja 2012 direktorju centra podelil razrešnico za izvrševanje proračuna za leto 2010 (6) ter v svoji resoluciji, priloženi sklepu o podelitvi razrešnice, med drugim:
                  
                              —
                           
                           
                              pozval center, naj sprejme ustrezne ukrepe, s katerimi bi zagotovil preglednost postopkov zaposlovanja,
                           
                        
                              —
                           
                           
                              izrazil zaskrbljenost, da je bila visoka stopnja prenosov, pospremljena z nizko stopnjo vnaprej vračunanih odhodkov, čezmerna in v nasprotju z načelom enoletnosti,
                           
                        
                              —
                           
                           
                              omenil, da je center pomemben organ Unije, ki krepi in razvija evropski nadzor nad boleznimi, ocenjuje in sporoča trenutna in pojavljajoča se tveganja za zdravje ljudi zaradi infekcijskih bolezni ter združuje evropsko znanje na področju zdravja,
                           
                        
            
                  C.
               
               
                  ker je Računsko sodišče v poročilu o letnih računovodskih izkazih centra za proračunsko leto 2011 izreklo mnenje s pridržkom zaradi nepravilnosti pri upravljanju okvirne pogodbe, sklenjene leta 2009, saj je center naknadno spremenil pogodbo, zaradi česar so bila opravljena plačila, ki so presegla zgornjo mejo in so bila nepravilna, njihov znesek pa je presegel prag pomembnosti,
               
            
                  D.
               
               
                  ker je proračun centra za leto 2011 znašal 56 656 000 EUR, kar je za 2 % manj kot leta 2010, ko je znašal 57 800 000 EUR,
               
            
                  E.
               
               
                  ker je prispevek Unije k proračunu centra za leto 2011 znašal 55 400 000 EUR,
               
            
         Upravljanje proračuna in finančno poslovodenje
      
      
                  1.
               
               
                  ugotavlja, da je Računsko sodišče centru leta 2011 prvič izreklo mnenje s pridržkom;
               
            
                  2.
               
               
                  je zaskrbljen zaradi pripomb Računskega sodišča, zlasti da „je center leta 2009 sklenil okvirno pogodbo za največji možni znesek 9 milijonov EUR, ki mu omogoča podpisovanje posebnih pogodb z izbranimi dobavitelji do tega zneska. Poznejše spremembe so vrednost teh pogodb povečale na 14,9 milijona EUR. Plačila, izvršena do konca leta 2011, so skupaj znašala 12,2 milijona EUR, od tega 3,2 milijona EUR v letu 2011. Obveznosti in plačila, ki presegajo zgornjo mejo 9 milijonov EUR, določeno v okvirni pogodbi, so nepravilna“;
               
            
                  3.
               
               
                  upošteva, da je po podatkih centra:
                  
                              —
                           
                           
                              objavljeni razpis o okvirni pogodbi vseboval pogoj „najmanj 3 000 000 EUR letno“, medtem ko podpisana okvirna pogodba ni navajala vrednosti dodeljenih razpisov, člen I.1 z naslovom „Predmet razpisa“ v vseh podpisanih pogodbah pa je določal, da „podpis pogodbe centra ne obvezuje k nakupu“;
                           
                        
                              —
                           
                           
                              bilo zagotavljanje pogodbenih storitev potrjeno, računi pa plačani v skladu s postopki iz finančne uredbe, pri čemer so bila zakonito opravljena vsa plačila za zagotovljene storitve ter ni prišlo do izgube sredstev;
                           
                        
                              —
                           
                           
                              center okvirne pogodbe dodeljeval na podlagi javnega razpisa v skladu s postopkom o javnih razpisih v finančni uredbi ter notranjim postopkom centra, da bi zagotovil izbiro ekonomsko najugodnejše ponudbe, dejansko konkurenco in preglednost; prav tako upošteva, da ni mogoče odkriti subjektov, ki bi bili prikrajšani zaradi postopka javnega razpisa ali poznejše dodelitve pogodbe;
                           
                        
            
                  4.
               
               
                  ugotavlja, da se je center po odkritju nepravilnosti posvetoval z Računskim sodiščem o nadaljnjih ukrepih ter poskusil izboljšati stanje s centralizacijo vseh storitev IKT, prav tako pa je sprejel dodatne ukrepe, s katerimi želi v prihodnje preprečiti morebitne nepravilnosti;
               
            
                  5.
               
               
                  spominja, da je skupni proračun centra za leto 2011 znašal 56 656 000 EUR, pri čemer so države EFTA prispevale 1 256 000 EUR;
               
            
                  6.
               
               
                  na podlagi letnih računovodskih izkazov za leto 2011 ugotavlja, da se je izvrševanje proračuna ob koncu leta 2011 nekoliko povečalo in je za sredstva za prevzem obveznosti doseglo 96 % ali 54,5 milijona EUR, medtem ko je bilo leta 2010 izvrševanje 95-odstotno;
               
            
         Uspešnost
      
      
                  7.
               
               
                  je seznanjen s tem, da se je izvrševanje proračuna na področju plačil v primerjavi z letom 2010 povečalo za 8 % in je doseglo 76 % celotnega proračuna, medtem ko je ta delež leta 2010 znašal 68 %; sicer priznava, da je to glede na 68-odstotno izvrševanje leta 2010 napredek, a meni, da mora center temu področju posvetiti še večjo pozornost;
               
            
         Računovodski sistem
      
      
                  8.
               
               
                  na podlagi letnih računovodskih izkazov ugotavlja, da je bilo leto 2010 prvo polno leto, v katerem je center svoj proračun izvrševal prek sistema računovodstva na podlagi nastanka poslovnega dogodka WF (integriran proračunski in računovodski sistem Komisije);
               
            
         Prenos proračunskih sredstev
      
      
                  9.
               
               
                  izraža resno zaskrbljenost, saj je poročilo Računskega sodišča pokazalo, da je bila, enako kot prejšnje leto, tudi v letu 2011 zabeležena visoka stopnja prenosov; ugotavlja, da je bilo iz skupnega proračuna za leto 2011 v leto 2012 prenesenih 11 milijonov EUR (20 %), vključno z 38 % sredstev za naslov III (odhodki iz poslovanja); poziva center, naj organ za podelitev razrešnice obvesti o ukrepih, sprejetih za odpravo te pomanjkljivosti, saj je visoka stopnja prenosov, združena z nizko stopnjo vnaprej vračunanih odhodkov (5,4 milijona EUR), v nasprotju s proračunskim načelom enoletnosti;
               
            
         Nepovratna sredstva
      
      
                  10.
               
               
                  na podlagi poročila Računskega sodišča ugotavlja, da je bila ena od pogodb v znesku 0,2 milijona EUR podpisana leta 2011, torej več kot štiri mesece po začetku dejavnosti; je zadovoljen, da je center izboljšal postopke upravljanja pogodb;
               
            
         Javna naročila
      
      
                  11.
               
               
                  na podlagi letnih računovodskih izkazov ugotavlja, da je urad za javna naročila leta 2011 podprl 60 odprtih postopkov, 59 javnih razpisov in en poziv za zbiranje predlogov, pa tudi 46 ponovno odprtih postopkov (okvirne pogodbe na področju IT); opaža tudi, da je bilo s pogajanji sklenjenih 14 pogodb z vrednostjo nad 25 000 EUR, od katerih je ena presegala vrednost 60 000 EUR;
               
            
                  12.
               
               
                  na podlagi poročila direktorja organu za podelitev razrešnice o ukrepih, sprejetih v zvezi z ugotovitvami, ki jih je organ za podelitev razrešnice podal za proračunsko leto 2010, ugotavlja, da je center razen desetih uspešno zaključil vse postopke za oddajo naročil in zanje sklenil eno ali več pogodb ter da je vse postopke pogajanj razen petih končal z uspešno sklenitvijo pogodbe; poziva center, naj organu za podelitev razrešnice posreduje dodatne rezultate v zvezi s postopki javnih naročil;
               
            
         Postopki zaposlovanja
      
      
                  13.
               
               
                  na podlagi letnih računovodskih izkazov ugotavlja, da je bilo 31. decembra 2011 v centru zaposlenih 177 začasnih uslužbencev, kadrovski načrt 2011 pa predvideva 200 delovnih mest; meni, da lahko nekatere določbe kadrovskih predpisov pomenijo znatno upravno breme; zato spodbuja Komisijo, naj omogoči določeno stopnjo poenostavitve glede agencij v okviru člena 110 kadrovskih predpisov;
               
            
                  14.
               
               
                  je zadovoljen, da je center začel januarja 2012 uporabljati spremenjen notranji postopek zaposlovanja;
               
            
                  15.
               
               
                  meni, da je pomembno, da je center pregledal svoje notranje postopke o postopkih zaposlovanja in izbire osebja, saj jih je Računsko sodišče ocenilo kot izboljšljive; spodbuja dosledno uporabo novih pravil ter namerava še naprej spremljati njihovo izvajanje;
               
            
                  16.
               
               
                  od centra zahteva, da posreduje dodatne informacije o številu prostih delovnih mest;
               
            
         Notranja revizija
      
      
                  17.
               
               
                  opaža, da je bil v okviru dejavnosti za pripravo letnega poročila 2011 opravljen pregled izvajanja sistemov notranje kontrole; ugotavlja pa, da center ni uvedel enega od standardov za ocenjevanje dejavnosti, tri druge je uvedel le delno, a je začel povečini ali v celoti uporabljati preostale standarde; poziva center, naj hitro ukrepa na tem področju, organ za podelitev razrešnice pa obvešča o doseženem napredku;
               
            
                  18.
               
               
                  sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 17. aprila 2013 (7) o uspešnosti, finančnem poslovodenju in nadzoru agencij.
               
            
         (1)  UL C 388, 15.12.2012, str. 66.
      
         (2)  UL L 248, 16.9.2002, str. 1.
      
         (3)  UL L 298, 26.10.2012, str. 1.
      
         (4)  UL L 142, 30.4.2004, str. 1.
      
         (5)  UL L 357, 31.12.2002, str. 72.
      
         (6)  UL L 286, 17.10.2012, str. 184.
      
         (7)  Sprejeta besedila, P7_TA(2013)0134 (glej stran 374 tega Uradnega lista).